Quanto a la codificación,  un sistema con accentuación voluntaria, tien l'avantalla que qui codifica o texto, siempre lo ferá d'una traza ortograficament correcta (ye l'avantalla mas gran, y a unica, dende o mío punto de vista). Manimenos, le deixa a responsabilidat de decidir quan o texto puede estar confuso como ta amenistar l'accentuación o que le obliga a pensar en significaus alternativos d'a mesma seqüencia grafica. Asinas, o texto podría estar correctament ortografiado, pero no cumplir a suya función, en poder levar ta  confusión. Por un regular, ta o que escribe ye de millor fer d'aprender-se bells regles que d'haber de pensar en qué casos podría haber confusión (o que chenera inseguridat y obliga a pensar en atros posible significaus diferents d'o que se quiere expresar).